Блай Борис Хьэгуцырэ и къуэр
Къэбэрдей-Балъкъэр Республикэм хэщIыныгъэшхуэ игъуэтащ. 2019 гъэм мэкъуауэгъуэм и 17-м и ныбжьыр илъэс 84-м иту дунейм ехыжащ Блай Борис Хьэгуцырэ и къуэр.
Борис Хьэгуцырэ и къуэр Къэбэрдей-Балъкъэрым щыщ Тэрч щIыналъэм хыхьэ Тэрч жылагъуэм къыщалъхуащ 1936 гъэм мэ- къуауэгъуэм и 6-м.
1954 гъэм Тырныауз къалэм курыт школыр къыщиуха нэужь ар Орджоникидзе къалэм дэт Кавказ Ищхъэрэ бгы-металлургие институтым (СКГМИ) щIэтIысхьащ.
1959 гъэм институтыр къиуха нэужь, Блай Б. Хь. лэжьэн щыщIидзащ Тырныуаз дэт бгы-обогатительнэ комбинатым. Ар абы щылэжьащ илъэс 30-м нэблагъэкIэ икIи «Молибден» къыщIэхыпIэм и мастер нэхъыжьым къыщыщIэдзауэ комбинатым и генеральнэ директор къулыкъум нэсащ, унафэщI IэнатIэм илъэсипщIым щIигъукIэ пэрытащ.
Блай Б. Хь. и диссертацэр 1976 гъэм щыпхигъэкIащ Москва дэт бгы институтым икIи техникэ щIэныгъэхэм я кандидат хъуащ.
Блай Б. Хь. и унафэм щIэту комбинатым ехъулIэныгъэфIхэр зыIэригъэхьащ, социальнэ IэнатIэри ефIэкIуауэ щытащ. А лъэхъэнэм бгым щылажьэхэм я унагъуэхэм папщIэ илъэс къэс псэупIэу метр зэбгъузэнатIэ мин 27 — 30-м нэблагъэ ящIырт, апхуэдэуи яухуащ музыкэ школ, курыт еджапIитI, гъуэлъыпIэ 310-рэ зыщIэхуэ сымаджэщ, цIыхухэм я псэукIэм дежкIэ мыхьэнэшхуэ зиIэ нэгъуэщI IуэхущIапIэхэр. Комбинатым зегъэужьыным къыхуаутIыпщ мылъкур нэсу къагъэсэбэпырт.
Мылъку куэд халъхьащ республикэм и электроэнергетикэм зегъэужьыным. Псалъэм пап- щIэ, «Бахъсэнгэс» подстанцыр, трансформатор лъэщитI, кило- ватт 330-рэ зи лъэщагъ ЛЭП-р ухуэным.
Блай Борис Хьэгуцырэ и къуэр жыджэру хэтащ жылагъуэ Iуэхухэми. Ар КъБАССР-м и Совет Нэхъыщхьэм и хэхыгъуищым я депутату, КПСС-м и ХХVII съездым и лIыкIуэу щытащ. 1989 гъэм ар хахащ СССР-м и цIыхубэ депутату, иужькIэ депутатхэм я съездым СССР-м и Совет Нэхъыщхьэм щыхагъэхьащ.
Блай Б. Хь. и зэфIэкIым къэрал гулъыти игъуэтащ. И лэжьыгъэм щызыIэригъэхьа ехъулIэныгъэфIхэм папщIэ абы къыхуагъэфэщащ «ЩIыхьым и Дамыгъэ», «Бэракъ Плъыжь» орденхэр, «И лэжьыгъэфIым папщIэ» медалыр.
Блай Борис Хьэгуцырэ и къуэм — цIыху щыпкъэм, хэкупсэм, лэжьакIуэшхуэм, IэщIагъэлIIэзэм, къызэгъэпэщакIуэ къызэрымыкIуэм, унафэщIIэкIуэлъакIуэм икIи цIыху нэсым — и фэеплъ нэхур игъащIэ ди гум илъынщ.
КIуэкIуэ К. В., Егоровэ Т. Б., Мусуков А. ТI., Ткачёв Е. А., Къуэдзокъуэ М. М., Ахъуэхъу Т. Б., Iэхъуэбэч Ш. А., АфэщIагъуэ М. Хь., Берд Хь. А., Бозий Н. М., Бэлэтокъуэ В. Хь., Войтов А. И., Геккиев З. Д., Геляхов А. С., Говоров С. А., Губин Г. С., Дадэ М. А., Жанатаев С. А., Жыджэт А. А., Залиханов Къ. Хь-У., Залиханов М. Ч., Зумакулов Б. М., Канунников А. Д., Къардэн М. Н., Къэрмокъуэ Хь. М., Кебеков В. С., КIэрэф М. А., Мамхэгъ А. Ш., Маслов Н. А., Мовсисян Г. О., Нэхущ З. А., Сыжажэ В. Хъу., Сэхъу В. Къ., Сэхъурокъуэ Хь. Хь., Тау П. Къ., Тату К. Б., Федченкэ Л. М., Хьэжу В. Щ., Хьэщхъуэжь А. Б., Шыхъуэбахъуэ М. Хь., Шурдым Ю. Хь.
КIуэкIуэ К. В., Егоровэ Т. Б., Мусуков А. ТI., Ткачёв Е. А., Къуэдзокъуэ М. М., Ахъуэхъу Т. Б., Iэхъуэбэч Ш. А., АфэщIагъуэ М. Хь., Берд Хь. А., Бозий Н. М., Бэлэтокъуэ В. Хь., Войтов А. И., Геккиев З. Д., Геляхов А. С., Говоров С. А., Губин Г. С., Дадэ М. А., Жанатаев С. А., Жыджэт А. А., Залиханов Къ. Хь-У., Залиханов М. Ч., Зумакулов Б. М., Канунников А. Д., Къардэн М. Н., Къэрмокъуэ Хь. М., Кебеков В. С., КIэрэф М. А., Мамхэгъ А. Ш., Маслов Н. А., Мовсисян Г. О., Нэхущ З. А., Сыжажэ В. Хъу., Сэхъу В. Къ., Сэхъурокъуэ Хь. Хь., Тау П. Къ., Тату К. Б., Федченкэ Л. М., Хьэжу В. Щ., Хьэщхъуэжь А. Б., Шыхъуэбахъуэ М. Хь., Шурдым Ю. Хь.
